Sterán

Sterán je organická uhľovodíková molekula, ktorá slúži ako základ steroidných látok. Chemické označenie steránu je hexadekahydro-cyklopenta[a]fenantrén alebo cyklopentano-perhydrofenantrén. Skladá sa z troch cyklov so šiestimi uhlíkmi a jedného cyklu s piatimi uhlíkovými atómami, ktoré sa označujú písmenami A, B, C, D. Molekula obsahuje šesť stereocentier, a to na uhlíkových atómoch, ktoré patria dvom cyklom zároveň (atómy 5, 10, 8, 9, 13, 14). Sterán je súhrnný pojem pre všetky stereoizoméry s uvedeným základom bez ohľadu na to, ako sú usporiadané atómy pripojené na stereocentrá.

Odvodené steroidy ľudského tela

Zdroj 

Steroidy
Organické zlúčeniny